Тыя, хто прысутнічаў на большасці заняткаў, змаглі актывізаваць і паглыбіць свае веды аб беларускай мове на ўсіх узроўнях яе сістэмнай арганізацыі, павысіць культуру маўлення, пашырыць кругагляд. Вельмі важным з’яўляецца і такі аспект навукова-асветніцкіх курсаў, як фарміраванне светапогляду праз усведамленне беларускай мовы як базавай каштоўнасці нацыянальнай культуры і нацыянальнай самасвядомасці беларускага народа, кожнага з яго прадстаўнікоў.